Palestine Action

Mae Palestine Action yn fudiad di-drais o blaid Palesteina. Maent yn cynnal protestiadau yn erbyn diwydiant arfau'r Deyrnas Unedig, gan weithredu'n uniongyrchol yn erbyn eiddo ar adegau. Nid yw'r mudiad wedi ymwneud â thrais yn erbyn pobl. Un targed a gafodd gryn sylw'r cyfryngau oedd ffatrïoedd y gwneuthurwr arfau Israelaidd Elbit Systems yn Lloegr ym Mehefin 2025. Yn eu hymgyrchoedd, mae Palestine Action wedi defnyddio protestiadau, meddiannu eiddo, dinistrio eiddo a fandaliaeth, sydd weithiau wedi arwain at arestio aelodau.

Ym Mehefin 2025, cyhoeddodd Swyddfa Gartref Lloegr ei bod yn bwriadu dynodi'r grŵp yn sefydliad terfysgol gwaharddedig ar ôl i'r grŵp dorri i mewn i RAF Brize Norton, gan ddifrodi dwy awyren ail-lenwi tanwydd Airbus A330 MRTT trwy chwistrellu paent arnyn nhw.

 Hanes 
Sefydlwyd Palestine Action ar 30 Gorffennaf 2020 pan dorrodd ymgyrchwyr i mewn i bencadlys Elbit Systems yn Llundain a'i chwistrellu â phaent. Y cyd-sylfaenwyr yw Huda Ammori, y mae ei thad yn Balesteiniad, a Richard Barnard, ymgyrchydd asgell chwith.

 Ymateb 
Mae'r penderfyniad i geisio gorchymyn gwahardd wedi bod yn destun dadl yn y Deyrnas Unedig. Mewn ymateb i ddatganiad yr Ysgrifennydd Cartref gerbron Tŷ'r Cyffredin, galwodd cyfreithwyr Palestine Action y cynnig yn "anghyfreithlon, peryglus ac heb ei gynllunio'n iawn". Yn yr un modd, mynegodd grwpiau hawliau dynol Amnesty International a Liberty  bryder ynghylch y cynsail ac nad oedd y Ddeddf Derfysgaeth yn briodol i Palestine action.

Dangosodd dogfennau Rhyddid Gwybodaeth (FOI) a gafwyd gan Palestine Action fod swyddogion llysgenhadaeth Israel wedi gofyn i Swyddfa Twrnai Cyffredinol y Deyrnas Unedig (AGO) i ymyrryd mewn achosion yn ymwneud ag erlyn protestwyr y Deyrnas Unedig. Newidiwyd (sensorwyd) y dogfennau gan ddweud y byddai eu datgelu "yn debygol o niweidio perthynas y Deyrnas Unedig ag Israel". Yn ei ymateb i swyddogion y llysgenhadaeth, soniodd cyfarwyddwr cyffredinol yr AGO na allai protestwyr a gyhuddwyd o ddifrod troseddol "sylweddol" ddefnyddio amddiffyniad hawliau dynol fel amddiffyniad.

Ym Mai 2024, adroddwyd y byddai adroddiad gan gynghorydd y llywodraeth ar drais gwleidyddol, yr Arglwydd Walney, yn argymell gwahardd "grwpiau protest eithafol", gan gynnwys Palestine Action er o dan gategori newydd sy'n wahanol i sefydliadau terfysgol gwaharddedig. Gallai sancsiynau posibl a osodir ar y grŵp gyfyngu ar ei allu i godi arian a'i hawl i ymgynnull. Credir gan lawer fod defnyddio deddfau gwrth-derfysgaeth (a grewyd yn erbyn grwpiau eithafol fel ISIS) yn erbyn grwpiau di-drais fel Palestine action yn hollol anghywir a'r hawl i brotestion wedi mynd i'r gwynt.

Rhoddodd dogfennau a gafwyd gan Palestine Action drwy’r Ddeddf Rhyddid Gwybodaeth fanylion cyfarfodydd gan lywodraeth Lloegr i “dawelu meddwl” Elbit Systems. Dywedodd Palestine Action fod y dogfennau'n dangos bod y Swyddfa Gartref wedi ceisio rhoi pwysau ar yr heddlu ac erlynwyr i gosbi aelodau Palestine Action yn galed, pan fyddant yn targedu Elbit Systems. Mae hyn yn dangos fod Llywodraeth San Steffan yn fwy parod i wrando ar Lywodraeth Israel nag ydyw ar ei dinasyddion ei hun.

Ym Mehefin 2025, cyhoeddodd llywodraeth y Deyrnas Unedig ei bwriad i wahardd y grŵp ar sail gwrthderfysgaeth oherwydd iddynt fandalieiddio awyrennau.

 Cyfeiriadau 

 Dolen allanol 

 [https://www.palestineaction.org/  palestineaction.org}}

Categori:Protestiadau yn y 2010au
Categori:Protestiadau yn Lloegr
Categori:Palesteina
Categori:Gwrthdaro Israelaidd-Palesteinaidd